b'\n_START_ARTICLE_\nCan Sala (Vidreres)\n_START_SECTION_\nDescripci\xc3\xb3\n_START_PARAGRAPH_\nEs tracta d\xe2\x80\x99una casa de dues plantes i teulada a doble vessant a laterals que t\xc3\xa9 totes les obertures emmarcades de pedra. El sector m\xc3\xa9s interessant \xc3\xa9s el format per la porta principal i la finestra que hi ha a sobre, al primer pis, ja que estan enlla\xc3\xa7ats per tres blocs sostenidors que deixen una obertura d\xe2\x80\x99espitllera._NEWLINE_A la part dreta i esquerra de la casa existeixen uns afegits constructius en forma de porxo i de garatge que continuen la teulada original._NEWLINE_Pel que fa a les obertures de la part posterior, es conserven les originals de marc de rajol_NEWLINE_A la part esquerra de la fa\xc3\xa7ana, a l\xe2\x80\x99altura del primer pis, hi ha un rellotge de sol de terrissa datat de 1815.\n_START_SECTION_\nHist\xc3\xb2ria\n_START_PARAGRAPH_\nLa llinda monol\xc3\xadtica de l\xe2\x80\x99entrada principal t\xc3\xa9 una inscripci\xc3\xb3, encap\xc3\xa7alada per la data 1751, el nom de Jesus i una creu, que diu:_NEWLINE__NEWLINE_\xe2\x80\x9cSI  EN  TA  CASA  HI  HA  BON  TEMPS_NEWLINE__NEWLINE_NO FASSAS FARM(e)SA QUE ES MAL P(er) LOS VIVENTS_NEWLINE__NEWLINE_MATHEV BRVGVERA ME FECIT DIE 22 O(ctu)BRE\xe2\x80\x9d_NEWLINE_Dins la casa es conserva un dintell de pedra amb la data de 1661.'